Tällä kertaa aiheemme on "Pelastuksen neljä kaivoa".
Puhutaan neljästä kaivosta, jotka kuvaa Jumalan työtä, -
Jumalan laumaa, sitä tilannetta, -
missä hengellinen kenttä on ollutkin ja on tänään maailmassa.
Israelissa meillä on tämmönen yhdistelmä.
On näin sanotusti messiaanisia juutalaisia -
ja sitten on tavallisia kristittyjä.
Joskus käytetään sanaa pakanakristittyjä.
Itse en tätä sanaa käytä.
Tässä yhteydessä tulee mielenkiintoisia kysymyksiä.
Kysyin eräältä henkilöltä, -
että onko hän näissä uskonasioissa millään tavalla, -
niin hän sanoi, että olen messiaaninen pakana.
Tämä oli mielenkiintoista ja kävin ajattelemaan, miten me suhtaudutaan.
Tässä oli ihminen, joka koki, -
että hän ei sovi tähän pakanakristitty raamiin.
Hän kokee enemmän yhteyttä messiaanisten kanssa.
Hän ajatteli, en ole juutalainen, olen messiaaninen pakana.
Tästä tulee monenlaisia kysymyksiä.
Hengellinen kenttä on usein kasvanut tällaisessa kilpailusuhteessa.
Se on tavallaan valitettavaa, mutta se on osa elämää.
Monet herätykset on alkaneet herätysliikkeinä -
ja sitten se menee eteenpäin.
Sitten se yksi herätysliike voi kilpailla toisen kanssa -
ja kuitenkin siinä kilpailu- suhteessa ihmiset löytää totuuden.
Tää on merkillistä.
Israelissa tää kysymys oli jo 2000 vuotta sitten kun, -
tai ensin ihmisiä tuli messias-uskoon.
Nehän oli kaikki juutalaisia alussa.
Sitten tuli muita siihen mukaan. Taas tuli nää kysymykset tässä, -
että onko tässä väliseinää, vai onko se väliseinä purettu.
Millä tavalla Jumala kokee nää kysymykset?
Uskon, että nää neljä kaivoa, josta...
jota aihetta lähestymme,
niin nää neljä kaivoa jollain tavalla voi valaista meille tätä.
Meillä on iso luku (1. Moos. 24) ja siitä vois puhua paljon, -
mutta mennään tähän asiaan tällä tavalla, -
että Aabraham, isä Aabraham, -
hänellä oli poika, joka syntyi hänen vanhalla iällään, Iisak.
Hän halusi tälle pojallensa vaimon.
Silloin hän lähettää palvelijansa, jonka nimi on Elieser.
1. Moos. 15:2.
Elieser, joka tarkoittaa "Jumalan apu".
Hän lähettää tämän palvelijan hakemaan pojallensa vaimoa.
Tämäpä mielenkiintoista.
Kerran olin tämän luvun edessä. Mietiskelin sitä, -
ja havaitsinkin, että tää sama kuva toistuu yhä uudestaan ja uudestaan.
Kun tarvitaan vaimo, niin mennään kaivolle.
Se oli siinä luvussa 24.
Menemme siihen hieman lisää, -
mutta se toinen kaivokohtaus on, kun Jaakob itse sitten...
Iisakin poika Jaakob lähtee myöhem- min hakemaan itselleen vaimoa.
Se Rachel vaimo löytyy jälleen kaivolta.
Mooses, siellä toisessa luvussa toista Mooseksen kirjaa, -
kun hän oli paennut Egyptistä,
sen tilanteen jälkeen, jossa hän oli tappanut sen miehen.
Ei se ollut murha, mutta hän kiivastuksissaan kosti -
ja hän tappoi sen egyptiläisen.
Hän meni pakoteille ja hän päätyi Midianiin kaivolle.
Jälleen sieltä hän tapaa nää seitsemän tytärtä.
Eräs heistä oli Sippora ja Mooses meni naimisiin tämän kanssa.
Jälleen kaivokohtaaminen.
Tää neljäs kaivokohtaaminen on sitten, kun Messias itse kokee, -
itse kohtaa samarialaisen naisen, -
siellä Johannes luvussa 4.
Siellä ei ole fyysistä avioliittoa tietystikään, -
mutta se on hengellinen kuva tästä seurakunta, -
tai Jumalan kansa ja messias -yhteydestä -
eli se on hengellinen avioliittokäsite, tai liittokäsite.
Tällä tavalla vesi, kaivo, lähde on salaisuus tässä, -
kuinka Jumala voittaa itsellensä oman kansansa.
Nyt lähdetään hieman katsomaan tätä kaivoasiaa täältä.
Nyt kun tää palvelija tulee sinne vesikaivon ääreen, -
jälleen siis se luku 24, jae 11.
"Ja hän antoi kamelien asettua kaupungin ulkopuolelle"
-kun hän saapui sinne kaukaiseen maahan, Haraniin, -
"... vesikaivon ääreen lepäämään, illan suussa, -
jolloin naiset tulivat vettä ammentamaan."
Nyt tämä palvelija oli hyvin viisas.
Hän pani tämän tytön, joka tuli siihen kaivolle, testiin -
rukoiltuaan ensin tätä asiaa. Tää testi oli tämmönen.
Hän sanoi, että olen janoinen, anna minulle juoda.
Jos hän sanoo, että annan sinulle ja annan myös kameleillesi juoda, -
niin silloin tässä on se oikea henkilö.
Tää oli se testi.
Tällä naisella, Rebekalla, -
hänellä ei ollut aavistustakaan, missä testissä hän oli.
Hän meni vaan palvelemaan. Hän näki...
Tää näki jotenkin sisimmässään, tässä on erikoinen ihminen.
Hän tuli kymmenellä kamelilla.
Se oli, kuin olis 10 Mercedestä tullut pihaan.
10 kamelilla kaikkien rikkauksien kanssa.
Hän tiesi tässä olevan jotain erikoista, -
mutta hänellä ei ollut aavistus- takaan, että on kysymys hänestä.
Hän tulisi kaiken perilliseksi. Juuri näin.
Kun me tarjotaan syntien anteeksi- saamisen mahdollisuutta ihmisille -
Vapahtajan kalliin työn kautta, Messias-Kuninkaan työn kautta, -
ei ihmiset oikeastaan ymmärrä sitä, miten suurta asiaa heille tarjotaan.
Anteeksiantamusta ilman muuta. Vanhurskauttamista ilman muuta.
Puhdasta omaatuntoa ilman muuta.
Mutta sen lisäksi kaikki taivaan aarteet siinä mukana.
Haluaisin kertoa pienen esimerkin tässä samalla.
Tuolla Chicagon kaupungissa aika kauan sitten tapahtui seuraavaa:
Oli tämmönen vanhempi pariskunta,
jotka aamuyöllä olivat liikkeellä siellä kello kahden aikoihin -
ja he meni hotelleihin etsimään yösijaa.
Okei, heille sanottiin siinä hotellissa, ei ole sijaa.
Seuraavassa ei ole sijaa.
Sitten he löysi semmosen pikku hotellin sivukadulta.
Siellä oli tiskin takana nuori mies, joka sanoi: -
"Valitan, että ei ole sijaa, -
mutta nyt on kello 2 aamulla. Ei ole turvallista kierrellä kaupunkia.
Minä mietin, mitä voisin tehdä.
Minulla on pikku huone tuolla sivussa, -
jota voin käyttää omana lepohuoneenani.
Jos teille sopii, panen sinne lakanat -
ja voitte nukkua siellä talon laskuun aamuun asti -
ja kahvi sitten päälle. Niin selviätte tästä yöstä turvallisesti".
No niin, tämä pariskunta meni sinne.
Kun aamu koitti, niin tämä paris- kunta tuli siihen tiskin eteen -
ja kertoivat miehelle näin: "Sinä olet henkilö, jota olemme etsineet.
Meille tulee koko paikkakunnan suurin hotelli tänne.
Etsimme sopivaa henkilöä siihen niin kuin doorman, mikä on...
Ei doorman, vaan se reseptionin henkilö, vastaanottaja.
Etsimme oikeata henkilöä. Sinä olet se, joka huolehdit.
Palkan saat itse määrätä. Me järjestämme kaiken muun.
Jos asia käy. Tämä oli vain testi."
Tässä oli jotain vastaavaa tässä Rebekan kohdalla.
Rebekka sanoikin: "Minä annan sinulle vettä".
Sitten sanoo: "Annan myös kameleillesi".
Mutta hän ei kysynyt, milloin nämä kamelit viimeksi joi vettä.
Yksi kameli voi juoda 200 litraa, 50 gallonaa, -
jos ei ole saanut vettä vähään aikaan juotua.
Niillä on valtava jano -
ja tämän pitkän päivän jälkeen Rebekka ei kysele -
tätä, vaan menee palvelemaan.
Te tiedätte, miten kertomus jatkuu, mutta asian ydin on juuri siinä, -
että aivan niin kuin oli yksi vaimo, jota etsittiin tässä Iisakille, -
Jumalan tarkoitus on aina ollut se, -
mikä on siellä Johanneksessa, luku 10 jae 16.
Vapahtaja sanoo, että minulla on täällä oma, Israelissa oleva lauma -
ja muita lampaita myös ja niitä minun tulee johdattaa.
Mutta on oleva yksi lauma ja yksi paimen.
Se lopullinen uusi Jerusalem ei ole jaettu kaupunki.
Ei siellä ole pakanoiden osuus ja Israelin osuus, -
vaan siellä on todella oleva yksi lauma ja yksi paimen.
Sitä tulemme vielä kokemaan sitä ennenkin.
Mutta näin siis tässä ensimmäisellä kaivolla.
Mutta entäs se toinen kaivotapahtuma.
Se on myöskin 1. Mooseksen kirjassa luku 29.
Nyt Jaakob oli lähtenyt pitkälle matkalle.
Hän oli saanut sen perinnön hieman oudolla tavalla.
Te tiedätte kertomuksen, mutta nyt hänen täytyi lähteä pakomatkalla.
Pakomatkalle kauas, koska hänen veljensä oli päättänyt tappaa hänet.
Luku 29 alkaa näin: "Jaakob lähti matkaan".
Alkukielessä sanotaan: "Hän nosti jalkansa ja lähti Idän miesten maalle".
Ei ollut helppo nostaa jalkaa ja lähteä sellaiseen suuntaan kauas.
Jälleen yksin, todella yksin.
"Ja katso, hän huomasi kedolla kaivon."
Tää on se sama alue, -
jossa Aabrahamin palvelija myöskin sai Iisakille vaimon.
Kedolla oli kaivo "...ja katso sen ääressä makasi -
kolme lammaslaumaa, sillä siitä kaivosta oli tapana juottaa laumoja.
Ja kaivon suulla oli suuri kivi."
Ajatellaanpa tätä hetken.
Kolme lammaslaumaa. Tää kuvaa aivan niin kuin ihmiskuntaa.
Koko ihmiskunta on tänään polveutunut kolmesta miehestä.
Noakin kolmesta pojasta, Seem, Haan ja Jafet.
Ihmiskunta on niin kuin tällaisessa laumassa, -
mutta kaivon suulla on kivi. Ei päästä nauttimaan tästä vedestä -
eli elävästä vedestä. Mistä saadaan elävää vettä?
On eräs toinen kivi, joka myöskin vieritettiin.
Se oli se kivi, joka vieritettiin Messiaan haudan suulta, -
kun Hän oli maksanut kaikki maailman synnit.
Mutta palataan nyt tähän kertomukseen hetkeksi.
Ne laumat oli siinä kokoontuneina ja sitten, jae 3 -
"... ja sitten vieritettiin kivi kaivon suulta ja juotettiin lampaat."
Sen jälkeen kivi pantiin paikoilleen kaivon suulle.
Jaakob kyseli niiltä, että mitä te teette. Miksi näin?
(Jae 8) Ihmiset vastaa " "Emme voi, ennenkuin kaikki laumat ovat koolla -
ja kivi on vieritetty kaivon suulta; sitten juotamme lampaat".
Silloin hänen vielä puhuessaan -
tuli Raakel siihen paikan päälle -
ja sen jakeen loppupuolessa sanotaan: -
"Jaakob astui esiin, vieritti kiven kaivon suulta -
ja juotti enonsa Laabanin lampaat".
No niin. Jaakob sai aivan ihmeelliset voimat.
Mistä hän sai tällaiset voimat? Se oli se rakkauden katse Raakelilta.
Hän teki sen, mitä yleensä moni mies teki yhdessä.
Tätä rakkaus tekee. Voimme sanoa näin.
Mutta sitten näemme, miten tässä kävi.
Kun tämä lauma sai vettä, niin kaikki muutkin laumat saa vettä.
Tällä tavalla Jumala aloitti Israelista ja hän -
antoi Israeliin Messiaan.
Ei siksi vain, että Israel itse tulisi pelkästään siunatuksi, -
vaan Israelin kautta siunauksen vedet virtaisivat koko maailmaan.
Koko maailmaan, kaikille ihmisille.
Mutta me tiedetään, miten tämä kertomus jatkuu.
Kertomus jatkuu tällaisella tavalla.
Jaakob aikoi ottaa itsellensä yhden vaimon, -
rakkaan, kauniin Raakelin eli Rahelin, -
mutta hän päätyi tilanteeseen, jossa häntä niin kuin petettiin.
Hän päätyi siihen, että hänellä oli toinen vaimo, -
jota hän ei itse tarkoittanut tällä tavalla.
Jaakobilla oli tilaisuus samaistua jollain tavalla siihen tilanteeseen, -
jossa, niin, Jumala on tavallaan.
Voimmeko me näin ajatella? Me voimme.
Israelin Jumala -
teki liiton yhden Israelin kanssa -
siellä vuoren juurella, 2. Moos. 19:20.
Jumala tarkoitti aina, että olisi yksi lauma ja yksi paimen.
Mutta kun Israel jakautui, Etelä-valtion uskollinen Juuda, -
Pohjois-valtion ei uskollinen Israelin kansa.
Se jakautui kahteen huoneeseen: Juudan huone, Joosefin huone.
Rakastiko Jumala ainoastaan sitä uskollisempaa etelää?
Ei, kun luetaan Hoosean kirjaa, Hän sanoo: -
"Minä en voi päästää sinua Efraim".
Hän ei jättänyt pohjoista Efraimia, vaan antoi heillekin lupauksen.
Tällä tavalla Jaakob samaistui jakaantuneeseen tilaisuuteen.
Ollaan usein puhuttukin siitä, -
kuinka usein, niin, Jumalan valtakunta on kasvanut -
tavallaan niin kuin jakautuneessa tilanteessa.
Se helluntain seremonia sisälsi sen, -
että vietiin kaksi leipää sinne pyhäkköön, -
ei kaikkein pyhimpään, mutta pyhäkköön -
ja leivät oli happamella leivottuja.
Tää kuvaa juuri sitä, että Israel myöskin päätyi kahteen osaan.
Kahteen osaan, uskolliseen ja ei niinkään uskolliseen.
Tällä tavalla Jaakob, niin samaistui tähän tilanteeseen.
mutta lopulta, kun hän menetti sen rakkaan Raakel-vaimonsa, -
sitten jäi Lea. Tässä kyllä on myöskin sivuvaimot tässä kuvassa.
Tehdään tää yksinkertaiseksi.
Uuden testamentin aikana on ympärileikkauksessa tulleet -
ja ympärileikkaamattomat -
eli käytännössä se oli juutalais- maailma ja ns. pakanamaailma.
Tässä taustassa Jumala on toiminut.
Hänellä on ollut niitä samoja kipuja niin kuin Jaakobilla.
Että ehdittäisiin kolmanteen kaivoon, mennään nopeasti -
2. Mooses luku 2 ja jakeeseen 15.
Mooses on kaukana Egyptistä -
ja hän on siellä jälleen kaivotilanteessa.
2. Moos. 2:15:
"Kun faarao sai kuulla tästä tapah- tumasta," eli mitä Mooses oli tehnyt, -
"etsi hän Moosesta tappaaksensa hänet.
Mutta Mooses lähti faraota pakoon ja pysähtyi Midianin maahan -
ja istahti eräälle kaivolle."
Tää on nykyisessä Saudi-Arabiassa.
"Ja Midianin papilla oli seitsemän tytärtä; -
nämä tulivat vettä ammentamaan -
ja täyttivät vesikaukalot, juottaakseen isänsä lampaita."
Nyt kerromme, mitä tässä kertomuksessa tapahtui.
Mooses kohtaa tässä seitsemän tytärtä.
Hän tavallaan on niin kuin kuva seitsemästä seurakunnasta.
Seitsemän on seurakunnan luku.
Kun tyttäret menevät isänsä, Midianilaisen papin luo, -
Se on hyvin mielenkiintoinen kertomus sinänsä.
He kertovat, että egyptiläinen mies auttoi meitä, -
siksi me selvisimme näin nopeasti.
Mutta oliko Mooses egyptiläinen mies? Ei.
Mutta hän esiintyi egyptiläisissä vaatteissa.
Heille hän oli egyptiläinen, niin kuin Joosef oli egyptiläinen -
hänen omille veljilleen ennen kuin he tunsivat hänet.
Juuri näin. Nyt Jumala järjesti näin suuressa viisaudessaan.
Ennen maailman perustamista Hän on asettanut kaikki asiat paikalleen, -
että aivan kuin toisen viitan alla, ei tämän hebrealaisen viitan alla, -
evankeliumia levitetty kaikkialle ympäri maailmaa.
Mooses oli aivan kuin egyptiläinen mies. Näin hänet ymmärrettiin.
Nyt maailman Vapahtaja onkin juutalainen mies, Juudan leijona, -
mutta Häntä ei sillä tavalla ole yleensä maailmassa tunnettu.
Mutta tässä onkin mielenkiintoinen asia.
Mooseksen vaimon nimi oli Sippora. Mitä tarkoittaa Sippora?
Sippora tarkoittaa lintu.
Nyt seurakunta on ollut tässä hengen vapaudessa, -
aivan niin kuin lintu lentää vapaana.
Otetaan vielä tästä Galatalaiskirjeen luku 5.
Galatalaiskirje ja luku 5 -
ja siellä on hyvin tämä asia jakeessa 13.
"Te olette näet kutsutut vapauteen, veljet; -
älkää vain salliko vapauden olla yllykkeeksi lihalle, -
vaan palvelkaa toisianne rakkaudessa."
Tämä on Sippora käsite, vapaus.
Aivan niin kuin lintu lentää maantien päällä.
Ei sen tarvitse kiinnittää huomiota siihen nopeusrajoitukseen.
Lintu saa lentää niin kuin haluaa.
Jae 18. "Mutta jos te olette Hengen kuljetettavina, -
niin ette ole lain alla."
Mutta sitten koitti tilanne, -
jolloin Mooses sai kutsun mennä vapauttamaan kansaa.
Silloin Sippora ja koko hänen perhekuntansa näkivät, -
että nyt on Israelin palauttamisen aika.
Silloin Mooses tulee oikeisiin väreihinsä.
Hänet nähdäänkin leeviläisenä, israelilaisena miehenä, -
joka menee vapauttamaan kansaa.
Uskon, että ollaan profeetallisesti siinä ajassa, -
jolloin monet uskovat maailmassa alkaa herätä tähän.
Niin, Messias, vaikka Hän on ikuinen, -
ikuisuudesta tullut Jumalan poika, -
samalla, vaikka Hän on lunastaja, Hän on myöskin Juudan leijona.
Näin se tulee olla, kun tää valtakunta asetetaan.
Sitten pieni viittaus vielä tähän Joh. 4. lukuun.
Siellä Messias kohtaa samarialaisen naisen täällä kaivolla.
Tässä on yksi henkilö.
Kaikki päätyy jälleen yhteen henkilöön, -
joka kuvaa sitä, että on oleva yksi lauma ja yksi paimen.
Sanomme vain tämän asian tästä, -
että kun Herra puhuu tälle samarialaiselle naiselle, -
niin Hän sanoo näin (jae 10): -
"Jos sinä tietäisit Jumalan lahjan, -
ja kuka se on, joka sinulle sanoo: 'Anna minulle juoda', -
niin sinä pyytäisit häneltä, ja hän antaisi sinulle elävää vettä.".
Nyt elävä vesi on tämä salaisuus.
Tää kaivo on tää salaisuus, -
millä tavalla mies ja vaimo kohtaavat toisensa -
näissä raamatunkohdissa.
Tää elävä vesi on se, millä tavalla me tulemme Messiaan morsiameksi.
Tää elävä vesi on se salaisuus
Koska Rebekka oli juonut ja juottanut myös eläimiä, -
mutta juonut tätä raikasta, elävää vettä, joka on Jumalan lahja, -
silloin hänellä oli voimaa ja halu tarjota tätä vettä.
Täten hänestä tuli se oikea morsian.
Sittenkin se elävä vesi on se salaisuus, -
mutta se kivi piti vierittää pois.
Kun Messias täytti työn sovittaen kaikki maailman synnit, -
se kivi vieritettiin pois. Aamen.
Ystävät ymmärrän, että teille tää asia on tärkeä, niin kuin minullekin.
Me haluamme syventyä Jumalan sanaan, -
sen ymmärtämiseen ja Herramme palvelemiseen.
Te voitte tukea tätä ohjelmaa -
esimerkiksi tilinumeroa ja tätä viitettä käyttäen, -
tai soittamalla numeroon 0600 10077.
Sanon vielä uudestaan 0600 10077.
Soittamalla tähän numeroon tuette tätä ohjelmaa 10 eurolla.
Kiitos teille ja siunausta.
Tekstitys: Tarja Korkeamäki